
התיאור נוצר באופן אוטומטי]


תבחינים למתן מלגות לסטודנטים לשנת הלימודים תשפ"ז 2026-2027

1.  כללי:
א. התמיכה תינתן אם אכן נכון וראוי לתתה לרבות על פי עקרונות של סבירות ושוויון בין
מקבלי התמיכה השונים.
ב. מלגות על פי נוהל זה מיועדות לגברים ונשים העומדים בתבחינים שלהלן.
ג. סטודנטים המעוניינים להגיש בקשה נדרשים לעמוד בקריטריונים המפורטים במסמך
זה, למלא את טופס הבקשה המקוון ולצרף אליו את האישורים והמסמכים הנדרשים.
ד. שאלון מקוון שנשלח ללא מלוא המסמכים הרלוונטיים – לא יעלה לדיון בוועדה.
ה. מבקשי המלגה, אשר יעמדו בדרישות הסף, יוזמנו לראיון בפני וועדת המלגות.
ו. תינתן עדיפות לסטודנטים אשר לא התקבלו לפרויקט זה, בשנה הקודמת.

2. תנאי סף הנדרשים לקבלת מלגה:
 א. המלגות יוענקו לסטודנטים (לרבות עתודאים) שהינם אזרחים ישראלים 
 ב. המלגות יוענקו לסטודנטים הלומדים במוסד המוכר ע"י המועצה להשכלה גבוהה
 (להלן: "המל"ג") לתואר אקדמי או ללימודי תעודת הוראה המוכרת ע"י המל"ג או
 ללימודי הנדסאי במוסד המוכר ע"י מה"ט (המכון הממשלתי להכשרה טכנולוגית),
 סמסטר א' וסמסטר ב'. 
לרשימת המוסדות המוכרים ע"י המל"ג: https://short-url.cc/1tFRw
ג. מבקש המלגה משלם שכר לימוד עבור שנה אקדמית מלאה, לפחות בהיקף של 60%
 מתכנית לימודים שנתית מלאה.
 ד. מבקש מלגה הלומד באוניברסיטה הפתוחה לומד בהיקף של 12 נקודות או 2 קורסים
 לפחות בשנה.
 ה. מבקש המלגה אינו מקבל מלגה נוספת מטעם מועצת אורנית, לרבות מלגת פר"ח ו/או
 מלגה אחרת הניתנת בשיתוף עם מפעל הפיס.
 ו. למען הסר ספק, סטודנט המקבל מלגה, שלא במסגרת המועצה, יהיה זכאי לקבל גם
 מלגה זו, ובלבד שעמד בכלל התנאים המבוקשים.
המועד האחרון להגשת בקשה למלגה לשנת הלימודים תשפ"ה הינו יום ה', כ"ח אלול, 10.09.26 . 
3. הפעילות ההתנדבותית
א. הסטודנטים ישתתפו בפעילות התנדבותית לרווחת הקהילה בתחומי חינוך, רווחה, נוער.
ב. היקף ההתנדבות הינה מינימום של 140 שעות שנתיות עד ליום 30.7.27
ג. הסטודנט ימלא באופן שוטף דו"ח ביצוע לגבי שעות ההתנדבות במערכת שתאושר ע"י
מפעל הפיס, ויחתים את מנהל מקום ההתנדבות על הדיווח, ויענה לכלל דרישות המנהל
אליו הוא מצוות.
ד. הסטודנט יחתום על כתבי ההתחייבות המצורפים לטופס המקוון.
 מובהר בזאת, כי ביצוע פחות מ 140 שעות התנדבות איננו מזכה במלגה, או חלק ממנה.
4 . ככל שיתברר כי מכסת המלגות קטנה מכמות המבקשים הזכאים למלגה, יקבע סדר הקדימות לקבלת מלגה עפ"י סדר הקדימות בה הוגשו הבקשות וכן על פי שיקול דעתה של הועדה בכל הנוגע להתאמת המבקש לצורכי ההתנדבות.
5 . ועדה מקצועית:
א. בקשות למלגות יידונו בוועדה לתמיכות מקצועית לבחינת בקשות למלגות )להלן:
"הוועדה המקצועית"(.
ב. בעת אישור מתן מלגה תקבע הוועדה את אופן/מתכונת ומהות מתן שעות תרומה לקהילה
בהתחשב בהעדפות המבקש, ככל הניתן, ובהתאם לצורכי המועצה.
ג. המלגה תינתן ע"פ שיקול דעת ועדת המלגות ולאחר שכל הפניות יבדקו על ידה.
ד. אין לראות בבקשה למלגה ועמידת המבקש בכל התבחינים, התחייבות של המועצה למתן
מלגה כמבוקש.
6 .מתן מלגה מותנה בהשלמת ביצוע כלל שעות ההתנדבות כפי שפורט בסעיף 3 לעיל, בנוסף לעמידת הסטודנט בתנאים המפורטים בתבחינים אלה.
7 . בקשות לקבלת מלגה יש להגיש באתר האינטרנט של המרכז הקהילתי http://oranitcenter.org.il, לבקשה יצורף כתב התחייבות ואישורים כמפורט, להוכחת עמידת המבקש בתבחינים אלה, כדלקמן:
א. אישור לימודים הכולל גובה שכר לימוד ומספר שעות הלימוד השבועיות.
ב. צילום ת"ז וספח.
ג. כתב הצהרה והתחייבות של מפעל הפיס חתום (המסמך מופיע באתר האינטרנט של
המרכז הקהילתי)
ו. צילום שיק מבוטל או אישור ניהול חשבון בנק הכולל את פרטי חשבון הבנק של מבקש
המלגה, אליו יועברו התשלומים.
ז. הסטודנט רשאי, אך לא חייב, לצרף מכתב פנייה אישי לוועדה.
8.  המועמדים הזוכים יקבלו הודעה אישית 
 הזוכים יגיעו למפגשים קבוצתיים שתארגן המועצה לכלל המלגאים במשך השנה.

                                                                 בכבוד רב ובהצלחה ,
                                                                     וועדת המלגות

